CELEX: 52017JC0023
Language: et
Date: 2017-07-10
Title: Ühisettepanek: NÕUKOGU OTSUS seisukoha kohta, mille Euroopa Liit võtab ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu alusel loodud ühiskomitees seoses ühiskomitee töökorra vastuvõtmise ning kahe töörühma moodustamisega

EUROOPA KOMISJON
            Brüssel,10.7.2017
            JOIN(2017) 23 final
            2017/0155(NLE)
            Ühisettepanek:
            NÕUKOGU OTSUS
            seisukoha kohta, mille Euroopa Liit võtab ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu alusel loodud ühiskomitees seoses ühiskomitee töökorra vastuvõtmise ning kahe töörühma moodustamisega
            
               
         
         
            
               SELETUSKIRI
            
            
               1.ETTEPANEKU TAUST
            
            
               ELi-Afganistani partnerlus- ja arengukoostöölepingule (edaspidi „leping“) kirjutati alla 18. veebruaril 2017
                  1
               .
            
            
               See on esimene lepinguline suhe liidu ja Afganistani vahel ning loob õigusraamistiku lepinguosaliste koostööks. 
            
            
               Leping kajastab põhimõtteid ja tingimusi, millel rajaneb ELi ja Afganistani edaspidine partnerlus (I ja II jaotis). See hõlmab oluliste tingimuste klausleid, mis käsitlevad inimõigusi ja massihävitusrelvade leviku tõkestamist. Samuti võimaldatakse lepinguga koostöö paljudes eri valdkondades, sealhulgas areng (III jaotis), kaubandus ja investeerimine (IV jaotis) ning õigusemõistmine ja õigusriik (V jaotis, mis hõlmab ulatuslikke klausleid organiseeritud kuritegevuse, rahapesu ja narkootikumide vastase võitluse kohta, samuti koostööd rände alal). VI jaotis sisaldab peatükke, milles käsitletakse ka mitmeid konkreetseid valdkondi valdkondliku koostöö raames. 
            
            
               Käesoleva lepingu jõustumistähtaeg on teise kuu esimesel päeval pärast seda kuupäeva, mil lepinguosalised on üksteisele teatanud vajalike juriidiliste menetluste lõpuleviimisest. Lepingu artikli 59 lõigete 2 ja 3 ning nõukogu otsuse (EL) 2017/434 artikli 3 kohaselt kohaldatakse lepingut siiski ajutiselt mitmes valdkonnas, nagu inimõigused, poliitiline dialoog, arengukoostöö jne. 
            
            
               Lepingu artikli 49 alusel moodustatakse ühiskomitee, kuhu kuuluvad lepinguosaliste esindajad võimalikult kõrgel tasemel, et tagada muu hulgas lepingu nõuetekohane toimimine ja rakendamine.
            
            
               Selleks et toetada ühiskomiteed ja soodustada eksperditasemel arutelusid lepingu kohaldamisalasse kuuluvates olulise tähtsusega valdkondades, soovitatakse moodustada töörühmad, kes tegelevad järgmiste valdkondadega:
            
            
               –hea valitsemistava, inimõigused ja ränne ning
            
            
               –majanduslik ja sotsiaalne areng.
            
            
            
               Käesoleva ettepaneku eesmärk on kujundada ühiskomitees ELi seisukoht järgmistel teemadel:
            
            
               –ühiskomitee töökorra vastuvõtmine ning
            
            
               –töörühmade loomine.
            
            
            
               ELi seisukoht tugineb käesolevale otsusele lisatud ühiskomitee otsuste eelnõudele. 
            
            
            
               2017/0155 (NLE)
            
            
               Ühisettepanek:
            
         
         
            
               NÕUKOGU OTSUS
            
            
               seisukoha kohta, mille Euroopa Liit võtab ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu alusel loodud ühiskomitees seoses ühiskomitee töökorra vastuvõtmise ning kahe töörühma moodustamisega
               
            
               EUROOPA LIIDU NÕUKOGU,
            
            
               võttes arvesse Euroopa Liidu lepingut, eriti selle artiklit 37,
            
            
               võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 9,
            
            
               võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut
            
            
            
               ning arvestades järgmist:
            
            
               (1)18. veebruaril 2017 kirjutati alla ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelisele partnerlus- ja arengukoostöölepingule (edaspidi „leping“) ning seda kohaldatakse vastavalt lepingu artikli 59 lõigetele 2 ja 3 ja nõukogu otsuse (EL) 2017/434
                  2
                artiklile 3 ajutiselt. 
            
            
               (2)Lepingu artikli 49 kohaselt on ühiskomitee asutatud muu hulgas selleks, et tagada lepingu nõuetekohane toimimine ja rakendamine. Lepingu tulemuslikule rakendamisele kaasaaitamiseks tuleks võtta vastu ühiskomitee töökord.
            
            
               (3)Lepingu artikli 49 kohaselt võib ühiskomitee otsustada moodustada erikomiteesid või töörühmi, kes abistavad teda tema ülesannete täitmisel. 
            
            
               (4)Seetõttu peaks liidu seisukoht ühiskomitees seoses ühiskomitee töökorra vastuvõtmise ja töörühmade moodustamisega põhinema käesolevale otsusele lisatud ühiskomitee otsuste eelnõudel, 
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Seisukoht, mille Euroopa Liit võtab lepingu artikli 49 alusel loodud ühiskomitees seoses
            
            
               a) ühiskomitee töökorra vastuvõtmisega ning
            
            
               b) kahe töörühma moodustamisega, 
            
            
                põhineb käesolevale otsusele lisatud ühiskomitee otsuste eelnõudel.
            
            
               Euroopa Liidu esindajad ühiskomitees ei pea otsuste eelnõudes väiksemate muudatuste tegemiseks nõukogult täiendavat otsust taotlema.
            
            
               Artikkel 2
            
         
         
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  Nõukogu 13. veebruari 2017. aasta otsus (EL) 2017/434 ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu liidu nimel allkirjastamise ja selle ajutise kohaldamise kohta (ELT L 67, 14.3.2017, lk 1).
               
               
                  
                     (2)
                  Nõukogu 13. veebruari 2017. aasta otsus (EL) 2017/434 ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu liidu nimel allkirjastamise ja selle ajutise kohaldamise kohta (ELT L 67, 14.3.2017, lk 1).
               
            
      
    ---documentbreak--- 
      
         
               EUROOPA KOMISJON
            Brüssel,10.7.2017
            JOIN(2017) 23 final
            LISAD
            järgmise dokumendi juurde:
            Ühisettepanek: Nõukogu otsus
            seisukoha kohta, mille Euroopa Liit võtab ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu alusel loodud ühiskomitees seoses ühiskomitee töökorra vastuvõtmise ning kahe töörühma moodustamisega
            
               
         
         
            
               1. LISA
            
            
               ELi-Afganistani ühiskomitee otsus nr 1/2017,
            
            
               kuupäev,
            
            
               millega võetakse vastu ühiskomitee kodukord
            
            
               ELi-Afganistani ÜHISKOMITEE, 
            
            
               võttes arvesse ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelist partnerlus- ja arengukoostöölepingut (edaspidi „leping“), eriti selle artikli 49 lõiget 5 
            
            
               ning arvestades järgmist:
            
            
               (1)Lepingule kirjutati alla 18. veebruaril 2017 ning seda kohaldatakse vastavalt lepingu artikli 59 lõigetele 2 ja 3 ja nõukogu 13. veebruari 2017. aasta otsuse (EL) 2017/434 artiklile 3 ajutiselt.
            
            
               (2)Lepingu tulemuslikule rakendamisele kaasa aitamiseks tuleks võimalikult kiiresti moodustada ühiskomitee.
            
            
               Lepingu artikli 49 lõike 5 kohaselt võtab ühiskomitee vastu oma kodukorra.
            
            
               ON VASTU VÕTNUD KÄESOLEVA OTSUSE: 
            
            
               Ainus artikkel
            
            
               Käesolevaga võetakse vastu ühiskomitee töökord, mis on esitatud A lisas.
            
            
               [koht], xxxx (kinnitamisel)
            
            
               
                     ELi-Afganistani ühiskomitee nimel
               
               
                     eesistuja
               
            
            
               A LISA
            
            
               Ühiskomitee töökord 
            
            
               Artikkel 1
            
         
         
            
               Koosseis ja eesistuja
            
            
               1. Ühiskomitee täidab ülesandeid, mis on sätestatud lepingu artiklis 49. 
            
            
               2. Ühiskomitee moodustatakse lepinguosaliste võimalikult kõrgetasemelistest esindajatest ja selle eesistujaks on kalendriaasta kaupa vaheldumisi selle lepinguosalise esindaja, kes korraldab kõnealusel kalendriaastal koosolekuid. 
            
            
               3. Ühiskomitee eesistujaks on vaheldumisi Afganistani Islamivabariigi rahandusminister ning liidu välisasjade ja julgeolekupoliitika kõrge esindaja. Nad võivad delegeerida oma volituse ühiskomitee koosolekut täielikult või osaliselt juhatada kõrgetasemelisele ametnikule. 
            
            
               Artikkel 2
            
            
               Koosolekud
            
            
               1. Ühiskomitee tuleb kokku igal aastal. Ühiskomitee koosolekud kutsub kokku eesistuja. Koosolekud toimuvad ühiselt kokku lepitud kuupäeval vaheldumisi Brüsselis ja Kabulis. Lepinguosaliste kokkuleppel võidakse kokku kutsuda ühiskomitee erikoosolekuid, kui üks lepinguosaline seda taotleb.
            
            
               2. Lepinguosaliste kokkuleppel võib ühiskomitee koosolekuid erandkorras korraldada ka videokonverentsina.
            
            
               Artikkel 3
            
            
               Osalejad
            
            
               1. Enne iga ühiskomitee koosolekut teatavad lepinguosalised eesistujale oma delegatsiooni kavandatava koosseisu.
            
            
               2. Kokkuleppel lepinguosalistega võib eesistuja kutsuda koosolekutel osalema eksperte või teiste asutuste esindajaid kas vaatlejana või teabe saamiseks konkreetse teema kohta.
            
            
               Artikkel 4
            
            
               Avalikustamine
            
            
                1. Ühiskomitee koosolekud on kinnised, välja arvatud juhul, kui eesistuja otsustab kokkuleppel lepinguosalistega, et koosolekud on avalikud. 
            
            
               2. Ühiskomitee võib teha avalikkusele suunatud avaldusi, kui ta peab seda asjakohaseks. 
            
            
               Artikkel 5
            
            
               Sekretariaat
            
            
               Euroopa välisteenistuse esindaja ja Afganistani Islamivabariigi valitsuse esindaja tegutsevad ühiselt ühiskomitee sekretäridena. Kogu ühiskomitee eesistuja kirjavahetus edastatakse sekretäridele. Eesistuja kirjavahetus võib toimuda mis tahes kirjalikus vormis, sealhulgas e-posti teel. 
            
            
               Artikkel 6
            
         
         
            
               Koosolekute päevakord
            
            
               1. Eesistuja koostab iga koosoleku esialgse päevakorra. Esialgne päevakord saadetakse koos asjaomaste dokumentidega lepinguosalistele hiljemalt 15 kalendripäeva enne koosoleku algust. 
            
            
               2. Lepinguosalised võivad taotleda eesistujalt punktide lisamist päevakorda.
            
            
               3. Iga koosoleku alguses võtab ühiskomitee vastu päevakorra. Esialgses päevakorras kajastamata punkte võib päevakorda lisada lepinguosaliste kokkuleppel.
            
            
               4. Erijuhtudel ja lepinguosaliste kokkuleppel võib eesistuja konkreetse juhtumi asjaolude arvesse võtmiseks lõikes 1 osutatud tähtaegu lühendada. 
            
            
               Artikkel 7
            
            
               Koosoleku protokoll
            
            
               1. Ühiskomitee koosolekute tulemus vormistatakse kooskõlastatud protokollina.
            
            
               2. Eesistuja teeb igal ühiskomitee koosolekul tehtud järeldustest kokkuvõtte. Nende järelduste põhjal koostavad kaks sekretäri ühiselt koosoleku esialgse protokolli, eelistatavalt koosoleku lõpus või hiljemalt 30 päeva jooksul pärast koosoleku toimumise kuupäeva. 
            
            
               3. Lepinguosalised kiidavad esialgse protokolli heaks eelistatavalt koosoleku lõpus või hiljemalt 45 päeva jooksul pärast koosoleku toimumise kuupäeva või lepinguosaliste poolt kokkulepitud tähtajaks. Kui lepinguosalised on esialgse protokolli heaks kiitnud, kirjutavad eesistuja ja sekretärid alla kaks originaaleksemplari. Kumbki lepinguosaline saab ühe originaaleksemplari. 
            
            
               Artikkel 8
            
            
               Otsused ja soovitused 
            
            
               1. Lepinguosalised võtavad ühiskomitee otsused ja soovitused vastu ühisel kokkuleppel.
            
            
               2. Ühiskomitee otsuste ja soovituste pealkiri on vastavalt „otsus“ või „soovitus“, millele järgneb seerianumber, vastuvõtmise kuupäev ja teema kirjeldus. Igas otsuses sedastatakse selle jõustumise kuupäev. 
            
            
               3. Ühiskomitee võib otsuse või soovituse vastu võtta kirjaliku menetluse teel. Sellisel juhul lepivad lepinguosalised kokku menetluse kestuse tähtajas. Kui kõnealuse tähtaja möödumisel ei ole kumbki lepinguosaline otsuse või soovituse ettepanekule vastu, kuulutab eesistuja otsuse või soovituse ühisel kokkuleppel vastuvõetuks. 
            
            
               4. Ühiskomitee otsused ja soovitused koostatakse kahes eksemplaris ühiskomitee eesistuja allkirjaga. 
            
            
               5. Kumbki lepinguosaline võib avaldada ühiskomitee otsused ja soovitused oma ametlikus väljaandes. 
            
            
               Artikkel 9
            
            
               Kulud
            
            
               1. Lepinguosalised kannavad ühiskomitee koosolekutel osalemisega seotud kulud, sealhulgas personali-, reisi-, elamis-, posti- ja telekommunikatsioonikulud. 
            
         
         
            
               2. Lepinguosalised kannavad ühiskomitee koosolekute suulise tõlke ja kirjaliku tõlkimisega seotud kulud.
            
            
               3. Koosolekut korraldav lepinguosaline kannab koosolekute korraldamise ja dokumentide paljundamisega seotud kulud. 
            
            
               Artikkel 10
            
            
               Töörühmad
            
            
               1. Ühiskomitee võib moodustada erikomiteesid või töörühmi, kes abistavad teda tema ülesannete täitmisel. Töörühmad esitavad pärast iga oma koosolekut aruande ühiskomiteele. 
            
            
               2. Ühiskomitee võib otsustada olemasolevad töörühmad laiali saata, määratleda või muuta nende pädevust või moodustada täiendavaid töörühmi. 
            
            
               3. Töörühmad annavad pärast iga koosolekut ühiskomiteele oma tegevusest põhjalikult aru ja annavad ühiskomiteele soovitusi. 
            
            
               2. LISA
            
            
               ELi-Afganistani ühiskomitee OTSUS nr 2/2017,
            
            
               kuupäev,
            
            
               millega moodustatakse kaks töörühma ja määratakse kindlaks nende pädevus
            
            
               ELi-Afganistani ÜHISKOMITEE,
            
            
               võttes arvesse ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelist partnerlus- ja arengukoostöölepingut (edaspidi „leping“), eriti selle artikli 49 lõiget 3 ja ühiskomitee töökorra artiklit 10
            
            
               ning arvestades järgmist:
            
            
               Lepingule kirjutati alla 18. veebruaril 2017 ja seda kohaldatakse vastavalt lepingu artiklile 59 ajutiselt.
            
            
               Lepingu tulemuslikule rakendamisele kaasaaitamiseks tuleks võimalikult kiiresti kehtestada selle institutsiooniline raamistik.
            
            
               Lepingu artikli 49 lõike 3 ja ühiskomitee töökorra artikli 10 kohaselt võib ühiskomitee moodustada erikomiteesid või töörühmi, kes abistavad teda tema ülesannete täitmisel. 
            
            
               Selleks et võimaldada ekspertide tasandi arutelusid lepingu kohaldamisalasse kuuluvates põhivaldkondades, tuleks moodustada töörühmad. Lepinguosalised võivad lisaks kokku leppida, et nad muudavad erikomiteede või töörühmade nimekirja ja/või nende pädevust. 
            
            
               Käesolev otsus tuleks vastu võtta, et töörühmad saaksid alustada tegevust õigeaegselt, 
            
            
         
         
            
               ON VASTU VÕTNUD KÄESOLEVA OTSUSE:
            
            
               Ainus artikkel
            
            
               Moodustatakse A lisas loetletud töörühmad. Töörühmade volitused määratakse kindlaks vastavalt B lisas sätestatule. 
            
            
               [koht],
            
            
               ELi-Afganistani ühiskomitee nimel
            
            
               eesistuja
               
            
               A lisa
            
            
               ELi-Afganistani ühiskomitee
            
            
               Töörühmad
            
            
               (1)
                     Inimõiguste, hea valitsemistava ja rände töörühm 
            
            
               (2)
                     Majandusliku ja sotsiaalse arengu töörühm
            
            
               B lisa
            
            
               Ühelt poolt Euroopa Liidu ja selle liikmesriikide ning teiselt poolt Afganistani Islamivabariigi vahelise partnerlus- ja arengukoostöölepingu alusel loodud töörühmade
               volitused
            
            
               Artikkel 1
            
            
               Töörühm võib käsitleda lepingu rakendamisega seotud küsimusi tema pädevusse kuuluvates valdkondades. Töörühm võib arutada ka kahepoolse koostöö asjaomase valdkonnaga seonduvaid teemasid või konkreetseid projekte.
            
            
               Artikkel 2
            
            
               Töörühmad töötavad ühiskomitee alluvuses. Nad annavad aru ja edastavad oma koosolekute protokollid ja järeldused ühiskomitee eesistujale 30 kalendripäeva jooksul pärast iga koosolekut.
            
            
               Artikkel 3
            
            
               1. Töörühmad koosnevad mõlema lepinguosalise esindajatest.
            
            
               2. Töörühmad võivad kutsuda oma koosolekutele eksperte ja kuulata ära nende arvamused päevakorra konkreetsete punktide kohta.
            
         
         
            
               Artikkel 4
            
            
               Töörühmi juhib ühiskomitee eesistujaks olev lepinguosaline.
            
            
               Artikkel 5
            
            
               Euroopa Liidu esindaja ja Afganistani valitsuse esindaja tegutsevad ühiselt töörühmade sekretäridena. 
            
            
               Artikkel 6
            
            
               1. Töörühmad tulevad kokku vajaduse korral mõlema lepinguosalise kirjalikul nõusolekul vähemalt kord aastas Iga koosolek peetakse lepinguosaliste vahel ühiselt kokkulepitud ajal ja kohas.
            
            
               2. Töörühma koosoleku kokkukutsumise taotluse saamisel ühelt lepinguosaliselt vastab teise lepinguosalise sekretär sellele 15 tööpäeva jooksul alates taotluse kättesaamisest. Eriti kiireloomulistel juhtudel võidakse töörühma koosolek lepinguosaliste kokkuleppel kokku kutsuda ka lühema etteteatamisajaga.
            
            
               3. Töörühmade koosolekuid kutsuvad kokku kaks sekretäri ühiselt.
            
            
               Artikkel 7 
            
            
               1. Lepinguosalised võivad taotleda eesistujalt punktide lisamist töörühma koosoleku päevakorda. Punktid päevakorda lisamiseks esitatakse sekretäridele vähemalt 15 tööpäeva enne asjaomase koosoleku kuupäeva. Täiendavad dokumendid esitatakse sekretäridele vähemalt 10 tööpäeva enne koosolekut. 
            
            
               2. Sekretärid edastavad päevakorra projekti lepinguosalistele hiljemalt 5 tööpäeva enne koosolekut. Erandlikel juhtudel võib lepinguosaliste nõusolekul punkte päevakorda lisada lühema tähtaja jooksul.
            
            
               Artikkel 8
            
            
               1. Sekretärid koostavad ühiselt iga koosoleku esialgse protokolli.
            
            
               2. Töörühmade koosolekud on kinnised, välja arvatud juhul, kui eesistuja otsustab kokkuleppel lepinguosalistega, et koosolekud on avalikud.